stanford-oval/wikipedia huggingface dataset:
EuResist
רקע על מחלת האיידס

איידס היא מחלה קטלנית הנגרמת על ידי נגיף ה-HIV. הנגיף משתכפל בעזרת תאי הדם הלבנים של המערכת החיסונית (בעיקר לימפוציטים מסייעים מסוג T). כשכמות הנגיף בדם עולה יתר על המידה 
המערכת החיסונית נפגעת ולבסוף קורסת, ומותירה את הנשא חסר הגנה מול מחלות זיהומיות.
נכון לשנת 2010 קיימות כשלושים תרופות שמפריעות בדרכים שונות לתהליך השכפול של הנגיף.
החולים מקבלים "קוקטייל" המכיל שלוש או ארבע תרופות שונות, שמצליח בדרך כלל להוריד את רמת
הנגיף בדם כמעט לאפס ומאפשר לנשא לנהל חיים רגילים. עם זאת התרופות אינן מסלקות את הנגיף מהגוף
ועל החולה להמשיך בטיפול כל חייו.
הסיבה המרכזית לכישלון אפשרי של טיפול כזה היא התפתחות של זני נגיף העמידים לתרופה אחת או יותר.
השיטות הקיימות נכון לשנת 2010 להתמודדות עם בעיה זו הן ניסויי מעבדה שבהן בוחנים דגימות נגיף
שנלקחו מדמו של החולה. את הנגיף חושפים לתרופות השונות ונבדקת רמת העמידות שלו.
מכיוון שתהליך זה יקר וארוך, פותחו בשנים האחרונות שיטות ממוחשבות לחזות את עמידות הנגיף על סמך ניתוח הרצף הגנטי שלו. לשיטות אלה יעילות מוגבלת מכמה סיבות:
הן מבוססות על מודלים מתמטיים פשוטים יחסית.
הן פותחו על סמך מאגרי מידע קטנים באופן יחסי.
הן מבוססות על בדיקות של הנגיף במעבדה שאינן חוזות במדויק את המתרחש בגוף האדם, בפרט מכיוון שבמעבדה נבדקת כל תרופה לחוד בעוד שלחולה ניתן שילוב של שלוש או ארבע תרופות.
מטרת הפרויקט

מטרת הפרויקט היא לשפר את התהליך שבו מתאימים "קוקטייל" תרופות לחולה. 
המערכת כוללת שלושה חלקים: מאגר נתונים, רשת מנועי חיזוי וממשק משתמש.
מאגר הנתונים הוקם על ידי איחוד מספר מאגרי נתונים קיימים באירופה.
נכון לשנת 2010 מאגר זה הוא הגדול בעולם, והוא המכיל נתוני מעקב על 18,000 נשאי איידס.
רשת מנועי החיזוי מורכבת ממספר מנועים שונים, שכל אחד משתמש בטכניקות שונות של
למידה חישובית. המנועים אומנו ונבדקו על מאגר הנתונים של המערכת.
מזינים להם נתונים שונים על החולה:
הרצף הגנטי של הנגיף שנמצא בדמו של החולה.
טיפולים שקיבל בעבר.
הכמות הנוכחית של הנגיף בדם.
כל אחד ממנועי החיזוי מפעיל את המודל המתמטי שלו על מנת לחזות מהו ה"קוקטייל" האופטימלי עבור חולה זה. התחזיות הללו משוקללות ביחד לכדי תחזית אחת.
בדיקות שנערכו בשנת 2008 מעידות שאכן רשת המנועים החדשה עולה בצורה משמעותית על השיטות הקודמות.
ממשק המשתמש של המערכת זמין דרך רשת האינטרנט לכל. רופא המטפל בחולה איידס
יכול להזין את נתוני החולה ולקבל את תחזית המערכת באופן מיידי. 
המערכת מתאימה במיוחד לזן הנגיף HIV-1 הנפוץ באירופה.
משתתפים בפרויקט

הגופים המשתתפים בפרויקט:
Informa s.r.l (איטליה)
אוניברסיטת סיינה (איטליה)
Karolinska Institutet (שוודיה)
Universitaetsklinikum Koeln (גרמניה)
Max-Planck-Institute for Informatics (גרמניה)
יבמ ישראל, מעבדות המחקר חיפה (ישראל)
MTA KFKI Reszecske-ES Magfizikai KutatoIntezet (הונגריה)
Kingston University (אנגליה)
בשנת 2009 יצרו חמש השותפות הראשונות ארגון שלא למטרות רווח, ה-EuResist GEIE network.
הזווית הישראלית

שתי קבוצות של מעבדות המחקר של יבמ משתתפות בפרויקט. קבוצה אחת מתמחה 
במחקר ופיתוח טכנולוגיות מידע בתחום הרפואה ומדעי החיים.
צוות מקבוצה זו הקים את מאגר הנתונים של הפרויקט.
הקבוצה השנייה מתמחה בלמידה חישובית וכריית מידע. צוות מקבוצה זו תכנן וממש את אחד ממנועי החיזוי
שמשתתפים ברשת המנועים של הפרויקט. המנוע מבוסס על שילוב של:
רשת בייסיאנית - מודל גרפי המייצג את הקשר ההסתברותי בין משתנים שונים.
רגרסיה לוגיסטית - שיטה סטטיסטית ללימוד קשרים לא ליניארים בין משתנים.
נכון לשנת 2010 שתי הקבוצות ממשיכות לתמוך בפרויקט, ומסייעות לצירופם של מאגרי נתונים חדשים למאגר המכרזי ולעדכון מערכת החיזוי בהתאם.
281

שנת 281 היא השנה ה-81 במאה ה-3. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 281 ניתן לה בדיעבד.
כל התאריכים שלהלן הם לפי הלוח היוליאני.
אירועים

ללא תאריך מדויק:
הקיסר הרומי פרובוס מוציא להורג את תופס השלטון פרוקולוס, לאחר שהלה נמסר לקיסר על ידי אנשיו שלו ב-280
השבטים הגרמאניים תחת פיקודו של בונוסוס מצליחים להעלות באש את כל הצי הרומי על הריין ובונוסוס מכריז על עצמו כ"קיסר". הקיסר הרומי פרובוס מתקיף אותו ולאחר סדרת קרבות מתישה, תולה בונוסוס את עצמו
לאחר שהצליח להבטיח את גבולות האימפריה הרומית לעת עתה, שב פרובוס לרומא.
מושלמת בניית חומות רומא
פרובוס מצווה על שתילת גפנים באזור הריין
בסין מתגלים ספרי הבמבוק (竹書紀年), מסמכים היסטוריים בני 600 שנים לפחות שנמצאו בקבר של נסיך ממדינת ווי.
נולדו

ללא תאריך מדויק:
ולנטינה הקדושה
קאי מו (או דאומינג), פקיד ופוליטיקאי סיני (נפטר ב -356)
נפטרו

ללא תאריך מדויק:
בונוסוס, תופס שלטון באימפריה הרומית (התאבד)
פרוקולוס, תופס שלטון באימפריה הרומית (הוצא להורג)
ראו גם

ילידי 281‎
נפטרים ב-281‎
GoPuff

| --- | --- |

 נתונים כלליים
 תקופת הפעילות:  2013–הווה (כ־11 שנים) 
 משרד ראשי:  ארצות הברית פילדלפיה, פנסילבניה
 ענפי תעשייה:  הזמנות מקוונות
 מנכ"ל:  יקיר גולה ורפאל אלישייב
  
 www.gopuff.com
 
גופאף (באנגלית: GoPuff) היא חברה אמריקאית, המפעילה שירות משלוחים מקוון להזמנת חבילות ואספקתן.
שירותי החברה פועלים בכ-650 ערים בארצות הברית ושוויה נאמד בכ-8.9 מיליארד דולר.
היסטוריה

החברה הוקמה בעיר פילדלפיה, בשנת 2013 על ידי יקיר גולה ורפאל אלישייב, שני סטודנטים שסיפקו שירות של משלוחי נרגילה על פי דרישה.
לאחר תקופה קצרה, התרחבו שירותי החברה והיא החלה לספק מזון וסחורות מחנויות נוחות לערים שונות כגון: סיאטל, בוסטון, פיניקס, ואטלנטה.
בשנת 2016, גייסה כ-8.25 מיליון דולר בסבב גיוס בהובלת קרן השקעות פרטית.
בשנת 2019, גייסה כ-750 מיליון דולר, עם התחייבות ל-250 מיליון נוספים, בסבב גיוס בהובלת סופטבנק (SoftBank).
בשנת 2020, גייסה כ-380 מיליון דולר בסבב גיוס בהובלת קרן Accel וקפיטל פרטנרס (Capital Partners), השקעה זו העלתה את שווי החברה לסכום של כ-3.9 מיליארד דולר.
בחודש נובמבר 2019, רכשה החברה את רשת המשקאות בוומו (BevMo) תמורת כ-350 מיליון דולר.
בחודש מרץ 2021, גייסה כ-1.15 מיליארד דולר בסבב גיוס בהובלת קרן Fidelity Management לוקסור קפיטל (Luxor Capital) וקפיטל פרטנרס (Capital Partners).
הערות שוליים

↑  ‘Instant needs’ delivery startup goPuff raises $1.15B at an $8.9B valuation, TechCrunch (באנגלית אמריקאית)
↑  Joseph N. DiStefano, With global cash, GoPuff grows past pot-friendly past; neighbors complain, https://www.inquirer.com (באנגלית)
↑  Vicki M. Young, Vicki M. Young, Delivery Service GoPuff Closes $8.25M Series A Round, WWD, ‏2016-06-03 (באנגלית אמריקאית)
↑  SoftBank Leads $1B Funding Round For Warehouse-To-Consumer Delivery App GoPuff, Bisnow (באנגלית)
↑  Facebook, Twitter, Show more sharing options, Facebook, Twitter, BevMo acquired in $350-million deal as booze deliveries surge, Los Angeles Times, ‏2020-11-05 (באנגלית אמריקאית)
↑  Annie Palmer, SoftBank-backed delivery start-up goPuff valued at $8.9 billion in new funding round, more than double from five months ago, CNBC, ‏2021-03-23 (באנגלית)
תחרות השחמט בנוטינגהאם 1936

תחרות השחמט בעיר נוטינגהאם, אנגליה, בשנת 1936 נחשבת עד היום לאחת התחרויות החשובות שהתקיימו אי פעם. השתתפו בה חמישה אלופי עולם בשחמט, מהעבר מההווה ומהעתיד ושחקנים אחרים מהמעלה הראשונה כגון שמואל רשבסקי, ראובן פיין וסאלו פלור. זו הייתה התחרות האחרונה בה השתתף עמנואל לסקר.
תוצאות

|  |  | 01 | 02 | 03 | 04 | 05 | 06 | 07 | 08 | 09 | 10 | 11 | 12 | 13 | 14 | 15 | תוצאה |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 | מיכאל בוטביניק | x | ½ | ½ | ½ | ½ | ½ | ½ | ½ | 1 | 1 | 1 | 1 | 1 | 1 | ½ | 10 |
| 2 | חוסה ראול קפבלנקה | ½ | x | ½ | ½ | 1 | 1 | 0 | ½ | 1 | ½ | ½ | 1 | 1 | 1 | 1 | 10 |
| 3 | מקס אויבה | ½ | ½ | x | ½ | 1 | 0 | ½ | 0 | 1 | ½ | 1 | 1 | 1 | 1 | 1 | 9.5 |
| 4 | ראובן פיין | ½ | ½ | ½ | x | ½ | ½ | ½ | 1 | ½ | 1 | ½ | 1 | 1 | ½ | 1 | 9.5 |
| 5 | שמואל רשבסקי | ½ | 0 | 0 | ½ | x | 1 | ½ | 1 | 1 | 1 | ½ | 1 | 1 | 1 | ½ | 9.5 |
| 6 | אלכסנדר אלכין | ½ | 0 | 1 | ½ | 0 | x | 1 | ½ | ½ | 1 | 1 | ½ | 1 | ½ | 1 | 9 |
| 7 | סאלו פלור | ½ | 1 | ½ | ½ | ½ | 0 | x | ½ | 1 | 1 | ½ | 0 | 0 | 1 | 1 | 8.5 |
| 8 | עמנואל לסקר | ½ | ½ | 1 | 0 | 0 | ½ | 0 | x | ½ | 1 | ½ | 1 | 1 | 1 | 1 | 8.5 |
| 9 | מילן וידמר | 0 | 0 | 0 | ½ | 0 | ½ | 0 | ½ | x | 1 | ½ | ½ | 1 | ½ | 1 | 6 |
| 10 | יפים בוגוליובוב | 0 | ½ | ½ | 0 | 0 | 0 | 0 | 0 | 0 | x | ½ | 1 | 1 | 1 | 1 | 5.5 |
| 11 | סבלי גריגורייביץ' טרטקובר | 0 | ½ | 0 | ½ | ½ | 0 | ½ | ½ | ½ | ½ | x | 0 | 0 | 1 | 1 | 5.5 |
| 12 | תיאודור טיילור | 0 | 0 | 0 | 0 | 0 | ½ | 1 | 0 | ½ | 0 | 1 | x | ½ | ½ | ½ | 4.5 |
| 13 | אלכסנדר אודונל | 0 | 0 | 0 | 0 | 0 | 0 | 1 | 0 | 0 | 0 | 1 | ½ | x | ½ | ½ | 3.5 |
| 14 | ג'ורג' אלן תומאס | 0 | 0 | 0 | ½ | 0 | ½ | 0 | 0 | ½ | 0 | 0 | ½ | ½ | x | ½ | 3 |
| 15 | ויליאם וינטר | ½ | 0 | 0 | 0 | ½ | 0 | 0 | 0 | 0 | 0 | 0 | ½ | ½ | ½ | x | 2.5 |
הערות שוליים

↑  Capablanca's 100 best games of chess - H. Golombek
G.R.L. (מיני-אלבום)

G.R.L. (בעברית: ג.ר.ל.) הוא המיני-אלבום הראשון של הלהקת בנות האמריקאית G.R.L.. המיני-אלבום יצא לאור ב-29 ביולי 2014 על ידי חברות התקליטים RCA רקורדס וקימוסבי רקורדס. מתוך המיני-אלבום יצא סינגל אחד, "Ugly Heart".
הקלטות המיני-אלבום החלו כבר בשנת 2013 והן נמשכו עד שנת 2014, בה הוא יצא.
רקע והפקה

בראיון שערכו עם הלהקה ב-PopCrush, נודע כי היא עובדת ביחד הם מפיקים מוזיקליים כמו דוקטור לוק, מקס מרטין, קירקט, דארק-צ'יילד ולוקאס לולס על אלבום חדש. עוד פורסם, כי האלבום ייצא לאור בשנת 2014, וכך היה, אך לבסוף לא יצא כאלבום מוזיקה אלא כמיני-אלבום.
ב-14 במרץ 2014, הופיעה הלהקה בפסטיבל אייטונס, עם שירים כמו "Girls Are Always Right" ו-"Rewind".
רשימת רצועות

| G> R.L..מס' | G> R.L..שם | G> R.L..משך | G> R.L.. | G> R.L.. | G> R.L.. | G> R.L.. | G> R.L.. | G> R.L.. | G> R.L.. |
| --- | --- | --- | --- | --- | --- | --- | --- | --- | --- |
| 1. | Ugly Heart  | 3:18 |  |  |  |  |  |  |  |
| 2. | Show Me What You Got  | 3:26 |  |  |  |  |  |  |  |
| 3. | Rewind  | 3:49 |  |  |  |  |  |  |  |
| 4. | Don't Talk About Love  | 3:06 |  |  |  |  |  |  |  |
| 5. | Girls Are Always Right  | 3:37 |  |  |  |  |  |  |  |
| משך כולל: | משך כולל: | 17:16 |  |  |  |  |  |  |  |
היסטוריית יציאות לאור

| מדינה | תאריך יציאה | פורמט | חברת תקליטים | מקור |
| --- | --- | --- | --- | --- |
| עולם | 29 ביולי 2014 | הזרמת מוזיקה • הורדה דיגיטלית | RCA • קימוסבי |  |
הערות שוליים

↑  דוקטור לוק, סירקט, אסתר דין, לוקאס הילברט, מקס מרטין
1 2  .G.R.L, discogs (באנגלית)
1 2  G.R.L.'s 'Ugly Heart': Hear The Girl Group's New Single, Billboard, ‏2014-06-03
↑  Top 40 Mainstream Music Radio News, Pop Music, Top Songs, Charts, Stations | AllAccess.com, All Access (באנגלית)
↑  CHALLENGE TUESDAY: Watch new girl group G.R.L go head to head in the popper challenge! | heatworld.com, web.archive.org, ‏2014-08-02
↑  Maggie Malach, G.R.L. Interview: On Pitbull, 'Ugly Heart' + Empowerment, PopCrush (באנגלית)
↑  Dan Harr (12 March 2014). "G.R.L. To Perform at the iTunes Festival at SXSW This Friday March 14 - Music News Nashville". Music News Nashville. Retrieved 11 June 2015. (ארכיון)
↑  .G.R.L, Spotify, ‏2020-04-16 (באנגלית)
| --- | --- |
בקרת זהויות :  MusicBrainz release group: 053a948b-d0d9-4b46-b53e-b9a76d167304
BP

ערך זה עוסק בתאגיד. אם התכוונתם למשמעות אחרת, ראו .
| --- | --- |


 נתונים כלליים
 סוג:  חברה ציבורית
 בורסה:  הבורסה לניירות ערך בניו יורק (2 בינואר 1990–BP)  הבורסה לניירות ערך בלונדון (BP)  הבורסה לניירות ערך בפרנקפורט (BPE) 
 מייסדים:  ויליאם נוקס ד'ארסי, Charles Greenway, 1st Baron Greenway 
 תקופת הפעילות:  1908 (חברת הנפט האנגלו-פרסית) 1911 (חברת הנפט האנגלו-איראנית)   1954 בריטיש פטרוליום  2001 BP p.l.c. – הווה
 חברות בנות:  BP Europa SE  אמוקו  Castrol India  Castrol  Bahía de Bizkaia Power Station  ARCO  BP (ספרד)  BP (ארצות הברית)  BP Norge  bp pulse 
 מיקום המטה:  לונדון 
 ענפי תעשייה:  תעשיית הנפט 
 מוצרים עיקריים:  נפט, גז טבעי, דלק, דלקי תעופה, פטרוכימיקלים
 שווי שוק:  87.11 מיליארד דולר (10 באוקטובר 2024)
 הכנסות:  241,392,000,000 דולר אמריקאי (נכון ל־2022) 
 רווח תפעולי:  18,082,000,000 דולר אמריקאי (נכון ל־2021) 
 רווח:  27,653,000,000 דולר אמריקאי (נכון ל־2022) 
 הון עצמי:  82,990,000,000 דולר אמריקאי (נכון ל־31 בדצמבר 2022) 
 יו"ר:  Carl-Henric Svanberg 
 מנכ"ל:  Bernard Looney 
 עובדים:  70,100 (נכון ל־2019) 
  
 bp.com
 
תרשים עובדים, הכנסות, רווח וחברות בת עיקריות של שש חברות הנפט הפרטיות הגדולות בעולם, המכונות Big Oil
BP p.l.c. היא התאגיד השלישי בגודלו בעולם בתחום הנפט, הגז הטבעי והפטרוכימיה. עד שנת 2000 נקראה החברה British Petroleum, ולעיתים עדיין מכונה כך. משרדיה הראשיים של החברה נמצאים בלונדון. מניותיה נסחרות בבורסות בלונדון, ניו יורק וטוקיו.
הכנסות BP ב-2006 הסתכמו ב-274 מיליארד דולר. הרווח הנקי של החברה הסתכם ב-22 מיליארד דולר.
החברה הוקמה ב-1908 בשם "חברת הנפט האנגלו-פרסית" (Anglo-Persian Oil Company) והייתה הראשונה לגלות נפט בכמויות מסחריות במזרח התיכון (איראן). בשנת 1935, עם הפיכתה של פרס לאיראן, הוסב שמה ל"חברת הנפט האנגלו-איראנית" (Anglo-Iranian Oil Company). בשנת 1954, בתום ניסיון כושל של הלאמת נפט על ידי מוסאדק, שונה שמה ל"חברת הנפט הבריטית" (The British Petroleum Company). ב-1998 התמזגה בריטיש פטרוליום עם חברת הנפט אמוקו (Amoco) ונקראה בשם BPAmoco עד שנת 2000, אז שונה שמה ל-BP והחברה אימצה את הססמה "Beyond Petroleum".
פעילותה של BP כוללת קידוחים, הפקת נפט וגז טבעי, זיקוק ושיווק מוצרי אנרגיה. BP מבצעת כיום קידוחים ב-26 מדינות, ותפוקת הנפט והגז ב-2005 עמדה על 4 מיליון חביות ליום. עתודות הנפט והגז של BP נאמדות ב-18 מיליארד חביות. בבעלות החברה 17 בתי זיקוק, המזקקים 2.8 מיליון חביות ביום. בנוסף, BP שותפה ב-4 בתי זיקוק נוספים ברוסיה יחד עם חברת TNK הרוסית.
BP מספקת מוצרי דלק ליותר מ-27 אלף תחנות דלק ב-18 מדינות ברחבי העולם תחת המותגים Arco, Castrol, Amoco, Aral ו-BP. מחזור המכירות הקמעונאיות של BP הוא כ-6 מיליארד דולר בשנה. בשנים האחרונות מקימה החברה רשת של תחנות דלק בסין בשיתוף פעולה עם חברות האנרגיה הסיניות פטרוצ'יינה וסינופק.
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
היסטוריה > 1909-1954

במאי 1908 גילתה קבוצה של גאולוגים בריטים כמות גדולה של נפט במסג'ד סולימאן שבאיראן. הייתה זו תגלית הנפט בכמות מסחרית הראשונה במזרח התיכון. השאה של אירן העניק זיכיון לויליאם נוקס דרסי שאיפשר לבריטים להתחיל לקדוח במקום. ב-14 באפריל 1909 התאגדה חברת הנפט האנגלו-פרסית (APOC) כחברת בת של חברת הנפט של בורמה, וחלק ממניות החברה נמכרו לציבור. יושב הראש הראשון ומחזיק מניות המיעוט בחברה היה דונלד סמית.
מייד לאחר הקמת החברה החלה בניית בית הזיקוק באבאדאן וכן צינור נפט ממסג'ד סולימאן לאבאדאן. ב-1913 רכשה ממשלת בריטניה זיקת שליטה בחברה (50.0025% מהמניות), ובהמלצתו של וינסטון צ'רצ'יל החל הצי הבריטי להשתמש בנפט במקום בפחם. בשנת 1915 הקימה APOC את חברת המכליות הבריטית, חברת בת שתיפקדה כזרוע ההובלה הימית של הנפט בחברה. ב-1916 רכשה APOC את חברת הנפט הבריטית (British Petroleum Company), שלמעשה הייתה הזרוע השיווקית של איגוד הנפט האירופאי (Europäische Petroleum-Union) בבריטניה. בשנת 1919 הפכה החברה למפיקת פצלי נפט על ידי הקמת חברת בת בשם "חברת הנפט הסקוטית", שמיזגה 5 חברות סקוטיות שונות שעסקו בהפקת פצלי נפט.
לאחר מלחמת העולם הראשונה החלה APOC לשווק את תוצריה ביבשת אירופה ורכשה החזקות בחברות בשווקים המקומיים במספר מדינות באירופה. בתי זיקוק הוקמו בלאנדרסי שבויילס ובגרנגמאוט שבסקוטלנד.
בשנת 1935 ביקש רזא שאה מהקהילה הבינלאומית להתייחס לפרס כאל "איראן", ובעקבות זאת שונה השם של חברת הנפט האנגלו-פרסית (APOC) לחברת הנפט האנגלו-איראנית (AIOC).
באפריל 1951 הלאים המג'ליס את תעשיית הנפט האיראנית בהצבעה פה אחד, והוקמה חברת הנפט הלאומית האיראנית. חברת הנפט האנגלו-איראנית משכה את הנהלתה מאיראן וארגנה אמברגו יעיל ברחבי העולם של נפט איראני. הממשלה הבריטית, שהחזיקה בבעלות על החברה האנגלו-איראנית, ערערה על ההלאמה בבית הדין הבינלאומי בהאג, אולם תלונתה נדחתה.
באביב 1953 אישר נשיא ארצות הברית הנכנס דווייט אייזנהאואר לסוכנות הביון המרכזית (CIA), לארגן הפיכה נגד ממשלת מוסאדק. באוגוסט 1953 העלתה ההפיכה לשלטון את הגנרל הפרו-מערבי פזל-אללה זאהדי כראש הממשלה החדש, יחד עם שובו לאיראן של השאה מוחמד רזא פהלווי מגלותו הקצרה באיטליה.
היסטוריה > משנת 1954

בשנת 1954 הפכה חברת הנפט האנגלו-איראנית לחברת בריטיש פטרוליום.
בלחץ של ארצות הברית, החברה קיבלה בהכרעה את החברות בקונסורציום של חברות, שנוסד באוקטובר 1954, כדי להחזיר את הנפט האיראני לשוק הבינלאומי. היא התאגדה בלונדון כחברת החזקות "Iranian Oil Participants" ‏(IOP). בריטיש פטרוליום הייתה מהחברות המייסדות של IOP והחזיקה בבעלות של 40% ממנה. כל חברי IOP הכירו בבעלות של חברת הנפט הלאומית האיראנית בנפט ובמתקנים באיראן, והתפקיד של IOP היה להפעיל ולנהל אותם. תאגיד IOP הסכים לחלוק רווחים על בסיס 50-50 עם איראן, "אך לא לפתוח את ספריה בפני מבקרי איראן או לאפשר לאיראנים להיכנס למועצת המנהלים". באיראן IOP המשיכה לפעול עד המהפכה האיסלאמית בשנת 1979. המשטר החדש של איתוללה חומייני החרים את כל נכסי החברה באיראן. על פי אתר האינטרנט של החברה: ניצחון המהפכה האיסלאמית ביטל את הסכם הקונסורציום משנת 1954 ואת כל התקנות הנוגעות לו. נטילת השלטון באיראן על ידי הרפובליקה האיסלאמית החדשה הובילה לנסיגת עובדים זרים מתעשיית הנפט של איראן, ואיראנים השתלטו על מלוא ענייניה.
היסטוריה > BP קנדה

בשנת 1953, בריטיש פטרוליום נכנסה לשוק האנרגיה הקנדי דרך קניית טריאד (Triad Oil) – חברת נפט קטנה עם הרבה אחזקות חיפוש נפט וגז במערב קנדה. כעבור 4 שנים BP נכנסה גם לשוק בקיובק. בשנת 1960 BP פתחה את בית הזיקוק הראשון במונטריאול לעסקים והחזיקה יותר מ-800 תחנות דלק ושירות בפרובינציה הצרפתית של קנדה. בשנת 1969, החברה שינתה את שמה רשמית ל-BP קנדה והחברה הראשית נקראה BP Oil Ltd. בשנת 1971 קרה המיזוג של החברות – BP Canada קנתה 97.8% ממניות חברת סופרטסט בעבור 16.5$ למניה. בשנים אלה שוק האנרגיה הקנדי נשלט בעיקר על ידי החברה הבריטית BP Canada.
בשנת 1980 הממשל הקנדי הטיל מיסים על הדלק, בשנת 1985 נפגעו רווחי החברה ב-55% בעקבות ירידות מחירי הנפט העולמי ובשנת 1991 החובות המצטברים גרמו לחילופי הנהלת BP בלונדון.
בשנת 1992 הכריזה BP על מכירת 57% ממניות BP Canada לציבור הקנדי הרחב. בעקבות קניית המניות ביוני 1992, BP Canada מיתגה עצמה מחדש ושינתה את שמה לטליסמן אנרג'י ונוסדה אחת החברות הגז והנפט הגדולות של קנדה.
היסטוריה > אסון אסדת הקידוח במפרץ מקסיקו

ב-20 באפריל 2010 התפוצצה וקרסה אסדת הקידוח Deepwater Horizon שחכרה החברה במפרץ מקסיקו. באר הנפט בקרקעית הים המשיכה לפלוט נפט וגז טבעי במשך למעלה מחודש, ונגרם אסון אקולוגי מהגדולים בהיסטוריה. רק ביולי 2010 נעצרה הדליפה.
הערות שוליים

↑  "D'Arcy, William Knox (1849–1917)". Darcy William Knox. Australian Dictionary of Biography. נבדק ב-5 ביוני 2010. {{cite book}}:  (עזרה)
↑  "Britain Fights Oil Nationalism". הניו יורק טיימס. נבדק ב-5 יוני 2010. {{cite news}}:  (עזרה)
↑  "New York Times article, 1953". The New York Times. 20 באוגוסט 1953. נבדק ב-5 יוני 2010. {{cite news}}:  (עזרה)
↑  Marius Vassiliou, Historical Dictionary of the Petroleum Industry : Volume 3. p. 269.
↑  Lauterpacht, E. International Law Reports. p. 375.
↑  The Cambridge History of Iran, Volume 7. Cambridge University Press. p. 665.
↑  Kinzer, All the Shah's Men, (2003), pp. 195–6.
↑  NIOC Website Brief History of Iran Oil Company
1 2  Funding Universe - History of Talisman Energy Inc.
↑  James Wilt, "The Rise and Fall of Talisman Energy, A Former Oilpatch Success Story".  Retrieved on December 2nd, 2017 from Alberta Oil Magazine
| --- | --- |
בקרת זהויות :  NLI: 987007347007805171  ISNI: 0000 0001 0790 9434  LCCN: no2002055097  MusicBrainz: c87cd830-5e7c-4ed0-b8b2-b64367e96090  NKC: kn20020322266  VIAF: 139890535   WorldCat (עם VIAF): 139890535 
ויליאם נוקס דרסי
GoTravel

| --- | --- |

 נתונים כלליים
 תקופת הפעילות:  2007–הווה (כ־17 שנים)
 מנכ"ל:  כרמית וייס
  
 http://www.gotravel.co.il
 
GoTravel הוא אתר אינטרנט ישראלי העוסק במידע בתחום תיירות ומסלולי טיול בעולם וכן בגאוגרפיה והיסטוריה של האזורים השונים.
היסטוריה ונתוני פעילות

האתר הוקם בשנת 2007 על ידי חמישה שותפים, ומ-2012 מנוהל על ידי כרמית וייס שהייתה בקבוצת המייסדים. וייס היא גם הבעלים והעורכת הראשית.
לאתר כ-250,000 כניסות בממוצע בחודש לפי מדד אלכסה בישראל והוא ממוקם במקום השני בישראל בתחומו, לאחר אתר למטייל.
לאתר 60 אלף מנויים ברישום ללא עלות ולהם מופץ מגזין חודשי מקוון ומוצע פורום מומחים לו 50 משיבים, כולם מתחום התיירות.
הערות שוליים

↑  נתוני GoTravel לעומת למטייל, באתר אלכסה, אוחזר ב-17 באפריל 2015. הערה: כדי לצפות בנתונים יש להירשם לאתר אלכסה. הרישום ללא עלות.
↑  נתוני GoTravel לעומת מסע אחר, באתר אלכסה, אוחזר ב-17 באפריל 2015.
280

שנת 280 היא השנה ה-80 במאה ה-3. זוהי שנה מעוברת, שאורכה 366 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 280 ניתן לה בדיעבד.
כל התאריכים שלהלן הם לפי הלוח היוליאני.
נולדו

אביי, מגדולי האמוראים
גאורגיוס הקדוש, מרטיר נוצרי
נפטרו

רבי יוחנן, מגדולי אמוראי ארץ ישראל (נולד בשנת 180)
ראו גם

ילידי 280‎
נפטרים ב-280‎
Go2Sky

Go2Sky היא חברת תעופה סלובקית שבסיסה בנמל התעופה ברטיסלאבה אשר נוסדה בפברואר 2013. החברה מפעילה טיסות שכר של נוסעים, מטען ודואר. בנוסף, החברה מציעה חכירה של מטוסיה עבור חברות תעופה אחרות.
צי המטוסים

צי המטוסים של החברה, נכון לנובמבר 2019:
| כלי טיס | בצי | בהזמנה | נוסעים>  Y | נוסעים> סה"כ | הערות |
| --- | --- | --- | --- | --- | --- |
| בואינג 737-800 | 4 | — | 189 | 189 |  |
| סה"כ | 4 | — |  |  |  |
הערות שוליים

↑  "Go2Sky fleet".
Eternal Atake

Eternal Atake הוא אלבום האולפן השני של הראפר האמריקאי ליל עוזי ורט. האלבום יצא לאור ב-6 במרץ 2020, על ידי חברות התקליטים Generation Now ואטלנטיק רקורדס, כאלבום הפתעה, לאחר שהוכרז תחילה בשנת 2018. האלבום נתמך על ידי הסינגלים "Futsal Shuffle 2020" ו-"That Way", שנכללו מאוחר יותר כרצועות הבונוס של האלבום. באלבום הופעת אורח של הזמר האמריקאי Syd (אנ').
האלבום זכה לשבחים רבים והגיע היישר אל המקום הראשון במצעד הבילבורד 200, ובכך הפך לאלבום השני של ליל עוזי ורט שהגיע להישג זה. גרסת הדלוקס של האלבום, שיצאה בשם Lil Uzi Vert vs. the World 2, יצאה כעבור שבוע מצאתו ב-13 במרץ. בנובמבר 2020, האלבום קיבל מועמדות לפרס המוזיקה האמריקאית לאלבום הראפ המועדף בטקס פרסי המוזיקה האמריקאית 2020.
רשימת רצועות

| Baby Pluto> מס' | Baby Pluto> שם | Baby Pluto> משך | Baby Pluto>  | Baby Pluto>  | Baby Pluto>  | Baby Pluto>  | Baby Pluto>  | Baby Pluto>  | Baby Pluto>  |
| --- | --- | --- | --- | --- | --- | --- | --- | --- | --- |
| 1. | Baby Pluto  | 3:30 |  |  |  |  |  |  |  |
| 2. | Lo Mein  | 3:15 |  |  |  |  |  |  |  |
| 3. | Silly Watch  | 3:15 |  |  |  |  |  |  |  |
| 4. | POP  | 3:47 |  |  |  |  |  |  |  |
| 5. | You Better Move  | 3:16 |  |  |  |  |  |  |  |
| 6. | Homecoming  | 3:33 |  |  |  |  |  |  |  |
| Renji> מס' | Renji> שם | Renji> משך | Renji>  | Renji>  | Renji>  | Renji>  | Renji>  | Renji>  | Renji>  |
| --- | --- | --- | --- | --- | --- | --- | --- | --- | --- |
| 7. | I'm Sorry  | 3:31 |  |  |  |  |  |  |  |
| 8. | Celebration Station  | 3:15 |  |  |  |  |  |  |  |
| 9. | Bigger Than Life  | 3:12 |  |  |  |  |  |  |  |
| 10. | Chrome Heart Tags  | 3:32 |  |  |  |  |  |  |  |
| 11. | Bust Me  | 3:14 |  |  |  |  |  |  |  |
| 12. | Prices  | 3:53 |  |  |  |  |  |  |  |
| Lil Uzi Vert> מס' | Lil Uzi Vert> שם | Lil Uzi Vert> משך | Lil Uzi Vert>  | Lil Uzi Vert>  | Lil Uzi Vert>  | Lil Uzi Vert>  | Lil Uzi Vert>  | Lil Uzi Vert>  | Lil Uzi Vert>  |
| --- | --- | --- | --- | --- | --- | --- | --- | --- | --- |
| 13. | Urgency (בהשתתפות Syd)   | 3:01 |  |  |  |  |  |  |  |
| 14. | Venetia  | 3:08 |  |  |  |  |  |  |  |
| 15. | Secure the Bag  | 3:58 |  |  |  |  |  |  |  |
| 16. | P2  | 3:54 |  |  |  |  |  |  |  |
| 17. | Futsal Shuffle 2020 (Bonus Track)  | 3:18 |  |  |  |  |  |  |  |
| 18. | That Way (Bonus Track)  | 3:32 |  |  |  |  |  |  |  |
| משך כולל: | משך כולל: | 62:04 |  |  |  |  |  |  |  |
| מהדורת דלוקס — Lil Uzi Vert vs>  the World 2.מס' | מהדורת דלוקס — Lil Uzi Vert vs>  the World 2.שם | מהדורת דלוקס — Lil Uzi Vert vs>  the World 2.משך | מהדורת דלוקס — Lil Uzi Vert vs>  the World 2. | מהדורת דלוקס — Lil Uzi Vert vs>  the World 2. | מהדורת דלוקס — Lil Uzi Vert vs>  the World 2. | מהדורת דלוקס — Lil Uzi Vert vs>  the World 2. | מהדורת דלוקס — Lil Uzi Vert vs>  the World 2. | מהדורת דלוקס — Lil Uzi Vert vs>  the World 2. | מהדורת דלוקס — Lil Uzi Vert vs>  the World 2. |
| --- | --- | --- | --- | --- | --- | --- | --- | --- | --- |
| 1. | Myron  | 3:44 |  |  |  |  |  |  |  |
| 2. | Lotus  | 3:13 |  |  |  |  |  |  |  |
| 3. | Bean (Kobe (בהשתתפות צ'יף קיף)   | 3:58 |  |  |  |  |  |  |  |
| 4. | Yessirskiii  | 3:39 |  |  |  |  |  |  |  |
| 5. | Wassup (בהשתתפות פיוצ'ר)   | 3:13 |  |  |  |  |  |  |  |
| 6. | Strawberry Peels (בהשתתפות יאנג ת'אג וגאנה)   | 1:55 |  |  |  |  |  |  |  |
| 7. | I Can Show You  | 2:00 |  |  |  |  |  |  |  |
| 8. | Moon Relate  | 3:01 |  |  |  |  |  |  |  |
| 9. | Come This Way  | 2:52 |  |  |  |  |  |  |  |
| 10. | Trap This Way (This Way)  | 3:05 |  |  |  |  |  |  |  |
| 11. | No Auto (בהשתתפות ליל דורק)   | 2:15 |  |  |  |  |  |  |  |
| 12. | Money Spread (בהשתתפות יאנג ניודי)   | 3:37 |  |  |  |  |  |  |  |
| 13. | Got the Guap (בהשתתפות יאנג ת'אג)   | 2:56 |  |  |  |  |  |  |  |
| 14. | Leaders (בהשתתפות נאב)   | 3:14 |  |  |  |  |  |  |  |
| משך כולל: | משך כולל: | 42:44 |  |  |  |  |  |  |  |